Prachovské skály

Prachovské skály sú skalné zoskupenia pieskovcových útvarov rôznych tvarov, rozkladajúce sa približne 5 až 7 km severozápadne od mesta Jičín, prírodnou rezerváciou, súčasťou Českého raja a obľúbený cieľ turistov. Vznikli v období druhohôr ako usadeniny na okraji mora.

 Geomorfologické zaradenie 
Geomorfologicky sú Prachovské skály súčasťou celku Jičínská pahorkatina, podcelku Turnovská pahorkatina, okrsku Vyskeřská vrchovina a podokrsku Prachovská pahorkatina, ktorej sú samostatnou geomorfologickou časťouBřetislav Balatka, Jan Kalvoda - Geomorfologické členenie reliéfu Čech (Kartografie Praha, 2006).

 História osídlenia 
Sú tu archeologické nálezy dokazujúce, že ľudia tu žili už v praveku od doby kamennej. Celá oblasť skál bola prírodnou pevnosťou slovanských kmeňov, len na niekoľkých miestach doplnená valmi. Vnútri potom vznikali prvé sídliská.

V polovici 13. storočia vybudoval kráľ Přemysl Otakar I. na jednom z čadičových vrcholov hrad Veliš a založil Velišské panstvo. O niekoľko desiatok rokov neskôr sa panstvo dostáva do majetku Vartemberkovcov a vznikajú tu rôzne osady, koncom 15. storočia sú tu ako majitelia uvádzaní Trčkovci z Lípy. Na začiatku 17. storočia majetok prevzali Smiřickí zo Smiřic, avšak v roku 1625 panstvo prevzali Valdštejnovci a pripojili ho k svojmu Frýdlantskému vojvodstvu. Potom čo bolo vo vojnách panstvo rozvrátené, zanikli aj osady v skalách.

Nová etapa začína v roku 1637, keď panstvo získal plukovník Jindřich Šlik z grófskeho rodu Šlikovcov s majetkami v západných Čechách, ktorý bol do panského stavu povýšený cisárom Žigmundom. Rod Šlikovcov vlastnil tunajšie panstvo až do znárodnenia v roku 1948.

Roku 1866 sa v blízkosti skál odohrala jedna z bitiek Prusko-rakúskej vojny, ktorú Prusi hoci menej početní, vyhrali.

Od sklonku 19. storočia sa skaly stali cieľom horolezcov i turistov. V roku 1933 sa stali štátnou prírodnou rezerváciou..

V reštitučnom súdnom konaní získala rodina Šlikovcov v roku 1993 oblasť späť a začala tu prevádzkovať služby súvisiace s cestovným ruchom. Návštevnosť verejnosti sa odhaduje na 300 000 ľudí ročne.


 Prístupnosť 
Celá oblasť je dobre prístupná autami, verejnou autobusovou dopravou a tiež pešo - 7 km od Jičína po turisticky značených cestách.

 Zaujímavosti 
 Skaly boli spopularizované rovnomennou pesničkou Ivana Mládka.
 Teraz sú tu pre turistov vytvorené dva prehliadkové okruhy. Turistická sezóna tu trvá od 1. apríla do konca októbra. Prístup do skál je spoplatnený. Horolezci majú do skál prístup zadarmo a môžu sa pohybovať aj mimo vyznačenej cesty, musia byť však členmi ČHS alebo UIAA a toto členstvo musia doložiť pri vstupe do skál. V skalách sa nachádza rad upravených, rôzne pomenovaných vyhliadok. Uprostred skalnej oblasti sa nachádza prírodné kúpalisko Pelech.
 Hrad Pařez - skalný hrad

 Referencie 

 Pozri aj 
 Zoznam chránených území v okrese Jičín

 Iné projekty 

 Externé odkazy  
 Web Prachovské skály
 Virtuálna prehliadka Prachovských skál 
 Prachovské skaly - Informačný a obrazový sprievodca
 Plán starostlivosti o prírodnú rezerváciu na roky 2009 až 2018 

 Zdroj 

Kategória:Chránená krajinná oblasť Český ráj
Kategória:Chránené územia v okrese Jičín
Kategória:Časti geomorfologických jednotiek v Česku
Kategória:Jičínská pahorkatina
Kategória:Skalné mestá v Česku
Kategória:Holín
Kategória:Zámostí-Blata
Kategória:Horolezecké lokality v Česku
Kategória:Skalné mestá